***Výbor***

***Národnej rady Slovenskej republiky***

***pre pôdohospodárstvo a životné prostredie***

27. schôdza výboru

CRD:1829/2017

**129**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 21. novembra 2017**

k vládnemu návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (tlač 699)

**Výbor Národnej rady Slovenskej republiky**

**pre pôdohospodárstvo a životné prostredie**

**A. s ú h l a s í**

s vládnym návrhom zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (tlač 699) s týmito pripomienkami:

1. V čl. I, 2. bode v § 17 ods. 6 sa slová „spôsobom podľa osobitného predpisu.13)“ nahrádzajú slovami „spôsobom ustanoveným v osobitnom predpise o zriadení registra Únie.13)“.

Ide o legislatívno-technickú úpravu, ktorou sa precizuje odkaz na osobitný právny predpis, ktorým je nariadenie Komisie (EÚ) č. 389/2013 z 2. mája 2013, ktorým sa zriaďuje register Únie podľa smernice Európskeho parlamentu a Rady 2003/87/ES a rozhodnutí Európskeho parlamentu a Rady č. 280/2004/ES a č. 406/2009/ES a ktorým sa zrušujú nariadenia Komisie (EÚ) č. 920/2010 a č. 1193/2011, z dôvodu, že poznámka pod čiarou nemá normatívny význam.

2.V čl. I bode 6 v poznámke pod čiarou k odkazu 17 sa slová „Čl. 3 až 5“ nahrádzajú slovami „Čl. 3 ods. 3 až 5“.

Ide o legislatívno-technickú úpravu formou precizácie predmetného ustanovenia rozhodnutia č. 406/2009/ES

3.V čl. I bode 6 v poznámke pod čiarou k odkazu 17a sa slová „ad) a ae)“ nahrádzajú slovami „ae) a af)“.

Ide o legislatívno-technickú úpravu v súvislosti s prijatím zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 660), ktorý v čl. II bode 3 dopĺňa do § 4 ods. 1 písmeno ad).

4. V čl. I, 12. bode v § 26 ods. 1 písm. t) sa slovo „predpisu.25)“ nahrádza slovami „predpisu o zriadení registra Únie.25)“.

Ide o legislatívno-technickú úpravu, ktorou sa precizuje odkaz na osobitný právny predpis, ktorým je nariadenie Komisie (EÚ) č. 389/2013 z 2. mája 2013, ktorým sa zriaďuje register Únie podľa smernice Európskeho parlamentu a Rady 2003/87/ES a rozhodnutí Európskeho parlamentu a Rady č. 280/2004/ES a č. 406/2009/ES a ktorým sa zrušujú nariadenia Komisie (EÚ) č. 920/2010 a č. 1193/2011, z dôvodu, že poznámka pod čiarou nemá normatívny význam.

5. V čl. I bode 16 § 27 ods. 1 písm. m) nadobúda účinnosť 1. mája 2018, čo sa premietne do článku upravujúceho účinnosť zákona.

Odstraňuje sa pochybnosť, odkedy je prevádzkovateľ povinný predložiť okresnému úradu overovateľom overenú správu o emisiách skleníkových plynov z prevádzky prostredníctvom elektronického systému.

6. V čl. I bode 17 v § 31 sa odsek 1 dopĺňa písmenom h), ktoré znie:

„h) kópia povolenia na vypúšťanie emisií skleníkových plynov podľa odsekov 4 a 5.“.

Ide o legislatívno-technickú úpravu zabezpečenia súladu s ustanoveniami § 31 ods. 4 a 5, podľa ktorých existujúci účastník schémy obchodovania a nový účastník obchodovania schémy vkladajú do elektronického systému aj kópiu povolenia na vypúšťanie emisií skleníkových plynov.

7. V čl. II bode 2 v § 4 ods. 1 písm. p) sa slová „inými subjektmi“ nahrádzajú slovami „inými inštitúciami členských štátov“.

Pojem iná inštitúcia členského štátu lepšie   
vystihuje pomenovanie potencionálnych kupcov   
z 28 členských krajín Európskej únie.

8. V čl. II bode 3 v § 4 ods. 1 sa v úvodnej vete a v texte novelizačného bodu slovo „ad)“ nahrádza slovom „ae)“ a slovo „ae)“ sa nahrádza slovom „af)“.

Ide o legislatívno-technickú úpravu v súvislosti s prijatím zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 660), ktorý v čl. II bode 3 dopĺňa do § 4 ods. 1 písmeno ad).

9. V  čl. II, 3. bode v poznámke pod čiarou k odkazu 11g sa na konci citácie pripája slovo „lesa“.

Legislatívno-technická úprava; doplnenie úplného názvu vyhlášky.

**B. o d p o r ú č a**

**Národnej rade Slovenskej republiky**

vládny návrh zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (tlač 699) **schváliť s pripomienkami.**

Vladimír **Matejička** Peter **A n t a l**

overovateľ výboru predseda výboru